Lysák (vrch)

Lysák (), v minulosti nazývaný Lysá, je vrch v južnej časti Vihorlatských vrchov.

Nachádza sa nad obcou Remetské Hámre v Chránenej krajinnej oblasti Vihorlat.

Vrcholové časti sú tvorené skalnou plošinou a zaberá ich Prírodná rezervácia Lysák, vyhlásená v roku 1993 na výmere  s najvyšším 5. stupňom ochrany, ktorej účelom je chrániť vzácne teplomilné lesné spoločenstvá v podobe bukových dúbrav ako dub mnohoplodý a dub žltkastý. Vrch patrí do lokality Morské oko (SKUEV0209), ktorá je územím európskeho významu sústavy Natura 2000.

V okolí vrchu prebiehala v minulosti masívna ťažba dreva, pripomínajú ju rozsiahle rúbaniská.

Zo skalnatého vrcholu je dobrý výhľad smerom na Zemplínsku šíravu.

Turizmus 
Cez Lysák vedie hlavná hrebeňová  červená turistická značka, ktorá vedie z obce Remetské Hámre cez Lysák, sedlo Rozdiel (), sedlo Tri tably (), Sninský kameň (), Nežabec () a Strihovské sedlo () do obce Podhoroď.

Najľahší je výstup z obce Remetské Hámre po  červenej turistickej značke.

Prístup 
 po  značke z obce Remetské Hámre, trvanie: ↑ 1:35 h, ↓ 1:10 h, prevýšenie: 
 po  značke z obce Zemplínske Hámre cez sedlo Tri tably (), odtiaľ po  značke cez sedlo Rozdiel (), trvanie: ↑ 4:00 h, ↓ 3:20 h, prevýšenie:

Galéria 
Kliknite na obrázok pre jeho zväčšenie.

Referencie

Pozri aj 
 Lysák (prírodná rezervácia)
 Vihorlatské vrchy
 Chránená krajinná oblasť Vihorlat
 Zoznam vrcholov vo Vihorlatských vrchoch

Iné projekty

Externé odkazy 
 Poloha na turistickej mape
 Poloha na turistickej/cykloturistickej mape
 Turistická mapa Karpatská turistická cesta, časť 1 (Aurius, 2013) , časť 2  (v súborovom formáte PDF)
 Chránená krajinná oblasť Vihorlat

Vrchy vo Vihorlatských vrchoch
Vrchy v okrese Sobrance
Vrchy pod 1000 metrov na Slovensku